
82 DR.31.3.2003 
 
sebagai suara negara ketiga yang berkesan,  perlu mempelopori kewujudan satu saluran 
televisyen antarabangsa yang membawa suara-suara alternatif.  Sekarang ini bukannya 
sukar untuk kita mewujudkan rangkaian televisyen yang melaksanakan sistem simulcasting 
atau simultaneous broadcasting. 

Kita mempunyai videophone, kita mempunyai rangkaian satelit, kita mempunyai 
internet. Terlalu mudah kalau berbanding dengan dahulu.  Soalnya, adakah kita mahu 
memberi political will atau kepimpinan politik?  Kita juga harus mempunyai satu asas dasar 
untuk mengemukakan perkara ini.  Saya amat yakin Malaysia, sebagai Pengerusi 
Persidangan Negara-negara Berkecuali dan tidak lama dan tidak lama lagi sebagai 
Pengerusi Persidangan OIC, akan dapat memainkan peranan ini.  Gemblengkan kekuatan 
NAM, gemblengkan kekuatan OIC dan gabungkan kedua-dua kekuatan ini dengan rakan-
rakan kita seperti Jerman, Peranchis, Russia, China dan juga India dan Pakistan. 

 Dengan cara ini, boleh mewujudkan satu saluran televisyen international yang 
membawa suara alternatif yang melambangkan hasrat dan aspirasi rakyat Dunia Ketiga.  
Saya minta Malaysia mempelopori hal ini.  RTM kini mempunyai kompleks penyiaran yang 
canggih. Kita juga mempunyai Asia Broadcasting Centre.  Ini bermakna infrastruktur untuk 
kita mewujudkan saluran televisyen telah pun ada.  Yang diperlukan cuma kepimpinan dan 
juga garis panduan kerja yang sewajarnya.  

 Saya minta perkara ini disegerakan kerana kita tidak lagi mengizinkan diri kita atau 
merelakan diri kita untuk dipengaruhi oleh apa yang sedang berlaku. Sekarang ini, Amerika 
Syarikat yang kononnya mempelopori kebebasan akhbar, sebenarnya tidak lagi 
menghormati kebebasan akhbar.  Ini tidak menghairankan kerana Amerika Syarikat sebagai 
pelopor PBB sekarang ini telah pun membunuh PBB.  Amerika Syarikat dengan 
menyangkutkan atau, dengan izin, perkataan “embedded”, ….. 

Tuan Haji Mohamad bin Sabu:  Minta jalan. 

Datuk Ruhanie bin Haji Ahmad:  Saya tidak ada masa Yang Berhormat, nanti 
saya beri jalan, nanti saya beri.  Di dalam peperangan hari ini, Amerika Syarikat telah pun 
menjadikan kepentingan kewartawanan dan penyiaran itu sebagai salah satu war machine. 
Sebab itu timbul satu new terminology yang dipanggil “embedded journalists”.  Bermakna 
wartawan disangkutkan dengan mana-mana division tentera artileri.  Dengan cara ini 
apabila wartawan telah berinteraksi secara intim, reporting mereka bias.  Tidak lagi 
menggambarkan sebenarnya. Kalau tidak, kita tidak berhadapan dengan laporan-laporan 
yang bercanggah.  Contohnya, pada hari kedua peperangan ini, Amerika Syarikat 
mendakwa menerusi war machine nya bahawa Basra telah pun ditawan.  Tetapi sehingga 
hari ini belum ada kepastiannya.   

Ada juga dikatakan bahawa kini timbul satu uprising, dengan izin, di Basra, 
sebagaimana yang berlaku pada tahun 1991.  Tetapi hal ini juga tidak benar. Jadi, berapa 
lama dunia ini khususnya kita, harus mendengar kepalsuan yang disalurkan oleh pihak 
yang menguasai war machine ini? Dan berapa lamakah kita harus berdiam diri, walaupun 
kita mempunyai kemampuan untuk berbuat sesuatu? 

Jadi, saya harap peperangan ini akan mendatangkan satu iktibar kepada kita 
supaya soal mewujudkan network televisyen alternatif ini dilihat secara serius. Saya minta 
perkara ini diambil secara serius supaya kita tidak lagi dibelenggu dengan apa yang sedang 
berlaku.  Sekarang kita mempunyai infrastrukturnya. Contohnya TV3 mempunyai 
correspondence yang berada di London, mempunyai correspondence yang berada di 
sempadan Jordan dengan Iraq. Tetapi TV1 tidak pula menggunakan berita TV3 ini mungkin 
kerana koordinasi di antara seluruh badan penyiaran kita.  Dalam keadaan sekarang, apa 
gunanya competition?  Apa gunanya perlumbaan?  Demi masyarakat Malaysia, seharusnya 
dikoordinasikan.  Apa yang TV3 ada mungkin boleh dikongsikan dengan RTM. 

Sebab itu, kita perlu menggemblengkan resources kita. TV swasta, TV3, Astro, 
ntv7, RTM, Bernama dan beberapa news agencies seperti The New Straits Times sebagai 
salah satu gagasan kewartawanan yang besar, Utusan Melayu Berhad, The Star, wajarlah 
menggemblengkan sumber mereka untuk dijadikan asas menggerakkan kewujudan satu 
saluran kewartawanan dan juga broadcasting yang menyalurkan suara alternatif Dunia 
Ketiga untuk mencerminkan fairness and justice di dalam kewartawanan dan penyiaran.   



Kita mempunyai videophone, kita mempunyai rangkaian satelit, kita mempunyai internet. Terlalu mudah kalau berbanding dengan dahulu. Soalnya, adakah kita mahu memberi political will atau kepimpinan politik? Kita juga harus mempunyai satu asas dasar untuk mengemukakan perkara ini. Saya amat yakin Malaysia, sebagai Pengerusi Persidangan Negara-negara Berkecuali dan tidak lama dan tidak lama lagi sebagai Pengerusi Persidangan OIC, akan dapat memainkan peranan ini. Gemblengkan kekuatan NAM, gemblengkan kekuatan OIC dan gabungkan kedua-dua kekuatan ini dengan rakan- rakan kita seperti Jerman, Peranchis, Russia, China dan juga India dan Pakistan. Dengan cara ini, boleh mewujudkan satu saluran televisyen international yang membawa suara alternatif yang melambangkan hasrat dan aspirasi rakyat Dunia Ketiga. Saya minta Malaysia mempelopori hal ini. RTM kini mempunyai kompleks penyiaran yang canggih. Kita juga mempunyai Asia Broadcasting Centre. Ini bermakna infrastruktur untuk kita mewujudkan saluran televisyen telah pun ada. Yang diperlukan cuma kepimpinan dan juga garis panduan kerja yang sewajarnya. Saya minta perkara ini disegerakan kerana kita tidak lagi mengizinkan diri kita atau merelakan diri kita untuk dipengaruhi oleh apa yang sedang berlaku. Sekarang ini, Amerika Syarikat yang kononnya mempelopori kebebasan akhbar, sebenarnya tidak lagi menghormati kebebasan akhbar. Ini tidak menghairankan kerana Amerika Syarikat sebagai pelopor PBB sekarang ini telah pun membunuh PBB. Amerika Syarikat dengan menyangkutkan atau, dengan izin, perkataan "embedded", ..... Tuan Haji Mohamad bin Sabu: Minta jalan. Datuk Ruhanie bin Haji Ahmad: Saya tidak ada masa Yang Berhormat, nanti saya beri jalan, nanti saya beri. Di dalam peperangan hari ini, Amerika Syarikat telah pun menjadikan kepentingan kewartawanan dan penyiaran itu sebagai salah satu war machine. Sebab itu timbul satu new terminology yang dipanggil "embedded journalists". Bermakna wartawan disangkutkan dengan mana-mana division tentera artileri. Dengan cara ini apabila wartawan telah berinteraksi secara intim, reporting mereka bias. Tidak lagi menggambarkan sebenarnya. Kalau tidak, kita tidak berhadapan dengan laporan-laporan yang bercanggah. Contohnya, pada hari kedua peperangan ini, Amerika Syarikat mendakwa menerusi war machine nya bahawa Basra telah pun ditawan. Tetapi sehingga hari ini belum ada kepastiannya. Ada juga dikatakan bahawa kini timbul satu uprising, dengan izin, di Basra, sebagaimana yang berlaku pada tahun 1991. Tetapi hal ini juga tidak benar. Jadi, berapa lama dunia ini khususnya kita, harus mendengar kepalsuan yang disalurkan oleh pihak yang menguasai war machine ini? Dan berapa lamakah kita harus berdiam diri, walaupun kita mempunyai kemampuan untuk berbuat sesuatu?. Jadi, saya harap peperangan ini akan mendatangkan satu iktibar kepada kita supaya soal mewujudkan network televisyen alternatif ini dilihat secara serius. Saya minta perkara ini diambil secara serius supaya kita tidak lagi dibelenggu dengan apa yang sedang berlaku. Sekarang kita mempunyai infrastrukturnya. Contohnya TV3 mempunyai correspondence yang berada di London, mempunyai correspondence yang berada di sempadan Jordan dengan Iraq. Tetapi TV1 tidak pula menggunakan berita TV3 ini mungkin kerana koordinasi di antara seluruh badan penyiaran kita. Dalam keadaan sekarang, apa gunanya competition? Apa gunanya perlumbaan? Demi masyarakat Malaysia, seharusnya dikoordinasikan. Apa yang TV3 ada mungkin boleh dikongsikan dengan RTM. Sebab itu, kita perlu menggemblengkan resources kita. TV swasta, TV3, Astro, ntv7, RTM, Bernama dan beberapa news agencies seperti The New Straits Times sebagai salah satu gagasan kewartawanan yang besar, Utusan Melayu Berhad, The Star, wajarlah menggemblengkan sumber mereka untuk dijadikan asas menggerakkan kewujudan satu saluran kewartawanan dan juga broadcasting yang menyalurkan suara alternatif Dunia Ketiga untuk mencerminkan fairness and justice di dalam kewartawanan dan penyiaran.